ནམ་རྒྱུན་བསླབ་ཚན་གསར་བའི་ནང་དུ་བཀོད་སྒྲིག་གཞིར་བཟུང་སློབ་ཆུང་ཁག་ནང་སློབ་རིམ་དང་པོརལོ་རིམ་དང་པོ་དང་གཉིས་པ།ཡི་གེ་ངོས་འཛིན་དང་ཡི་གེ་འབྲི་ཚུལ།མིང་བརྡ་བློ་ལ་ངེས་རྒྱུ་སོགས་རྨང་གཞིའི་ཤེས་བྱ་སྦྱང་དགོས་པ་དང་།སློབ་རིམ་གཉིས་པརལོ་རིམ་གསུམ་པ་བཞི་བ།སློབ་རིམ་དང་པོའི་རྨང་གཞིའི་ཐོག་བྱ་དངོས་ལ་ཉམས་ཞིབ་བྱས་ནས་མཐོང་ཐོས་མྱོང་གསུམ་ཡི་གེར་ཕབ་ཐུབ་པ་དང་ཕུལ་བྱུང་སྙན་ངག་བློ་འཛིན་དང་།ཉིན་ཐོ་འབྲི་བ་སོགས་གཞི་རྩའི་ཤེས་བྱ་ལ་རྒྱུས་ལོན་བྱ་དགོས།སློབ་རིམ་གསུམ་པརལོ་རིམ་ལྔ་བ་དྲུག་པ།རྒྱུན་བཀོལ་ཡིག་རིགས་དང་རྩོམ་ཡིག་རང་རྐྱ་ཐུབ་པའི་སྒོ་ནས་འབྲི་ཐུབ་པ་སོགས་དགོས་ངེས་ཤེས་བྱ་དག་ཁོང་དུ་ཆུད་པ་བྱ་དགོས་པ་འཆར་འགོད་བྱས་ཡོད་ཀྱང་།དགེ་རྒན་ནི་བྱེད་སྒོ་སྒྲིག་འཛུགས་བྱེད་མཁན་ཞིག་གི་ངོས་ནས་དེ་ཚོར་དོ་སྣང་དང་ལག་ལེན་དངོས་ཀྱི་ཐོག་ལ་དོན་འཁྱོལ་མེད་པས་དེས་ཐད་ཀར་སློབ་མའི་མིང་བརྡ་གསོག་འཇོག་དང་རྩོམ་ཡིག་འབྲི་བ་སོགས་ལ་ཤུགས་རྐྱེན་ཆེན་པོ་ཐེབས་ཡོད།